જેસીપી, ડીસીપી સહિતના ઉચ્ચ પોલીસ અધિકારીઓ સવારથી જ સમગ્ર નિકોલ વિસ્તારમાં ચાંપતી નજર રાખી રહ્યા છે. પાસના અતુલ પટેલ અનેે વરુણ પટેલ દ્વારા નિકોલ વિસ્તારમાં ફરીને દુકાનો બંધ કરાવવામાં આવી હતી. કોઇ અનિચ્છનીય બનાવ ન બને તે માટે સમગ્ર વિસ્તારમાં પોલીસ કાફલો ખડકી દેવામાં આવ્યો છે. મોટી સંખ્યામાં પાસના કાર્યકરો, સરદાર પટેલ ગ્રૂપના કાર્યકરો તથા કેટલાક કોંગ્રેસના કાર્યકરોએ દુકાનો બંધ કરાવી હતી. મ્યુનિસિપલ કોર્પોરેશનની કાર્યવાહી સામે નિકોલના રહીશોમાં ભારે રોષ જોવા મળી રહ્યો છે. રહીશોઅે જવાબદારો સામે સખત કાર્યવાહીની માગણી કરી છે.